# Indhold

Indhold 1

Nyt fra DAF kontor 1

Event- og projektlederuddannelse 2

Husk at søge om trænerlicens 3

Har du tilmeldt dig Atletikkens Årsfest? 3

Motionstrænerkursus 3

Skole OL infomøde 30. september i Odense 4

Nyt MotionDANMARK.dk 4

paralympics day i odense 20. september 5

husk kursustilmelding nu 5

# Nyt fra DAF kontor

**Dygtig, vellidt sportschef siger farvel til Dansk Atletik Forbund**

I forbindelse med en opprioritering af familien har Thomas Bøgh valgt at stoppe som sportschef i Dansk Atletik Forbund.

”Det er med vemod, at Dansk Atletik Forbund siger farvel til vores sportschef gennem knap to år, Thomas Bøgh. Thomas blev ansat for at igangsætte en kulturudvikling i dansk atletik. Hans kompetencer indenfor nytænkning og konsensus-skabende processer har været en værdifuld fornyelse af vort elitearbejde. Thomas er værdsat blandt vore atleter, og samtidig har han formået at skabe forudsætningerne for gode sportslige resultater; senest ved EM i Zürich, hvor vores atleter med to top 8 placeringer og en række yderligere gode resultater viste gode takter forud for de kommende års verdensmesterskaber og olympiske lege.

Vi havde håbet, at Thomas ville fortsætte med at styre dette arbejde. Men vi har naturligvis forståelse og respekt for, at Thomas ønsker at prioritere familie højere. Vi har sat stor pris på hans indsats, og han vil blive savnet såvel af atleter som af sine kolleger”, udtaler Jakob Larsen, direktør i Dansk Atletik Forbund, som også roser Thomas Bøgh for sin store indsats i forberedelserne af forbundets store projekt om forbedret fastholdelse af ungdomsmedlemmer.

Den kulturudvikling i dansk atletik, Thomas Bøgh har igangsat, og den fornyelse af elitesamarbejdet, den nu tidligere sportschef har tilført forbundet, er i fortsat udvikling og særdeles værdifuldt for DAF. Atletikforbundet arbejder videre ud fra disse erfaringer, og DAF's ledelse er nu i dialog med Team Danmark om den fremtidige daglige ledelse af forbundets elitearbejde.

# Event- og projektlederuddannelse

**Har du lyst til at gøre en forskel for din klub?**

**Eller kender du en mulig eventprojektleder?**

Så er Dansk Atletik Forbunds Event- og projektlederuddannelse alletiders mulighed. Uddannelsen strækker sig fra januar til august, hvor du på weekendsamlinger og i et praktisk atletikprojekt udvikler dig som projektleder.

C:\Users\HLN\AppData\Local\Microsoft\Windows\Temporary Internet Files\Content.IE5\4AEEIQTI\MC900078772[1].wmfDAF giver dig mulighed for at sætte dine ideer og kreativitet i spil på en måde, som også vil udvikle og præge dansk atletik og motion. Du vil møde masser af kompetente og spændende undervisere og få fede og udfordrende oplevelser i hele forløbet.

Læs mere om Eventprojektleder-uddannelsen [her](http://www.dansk-atletik.dk/da/Kurser/Eventprojektleder-uddannelse.aspx) og kontakt udviklingskonsulent i Dansk Atletik Forbund, Morten Nielsen, for yderligere information (tlf: 43262306 / mail: morten@dansk-atletik.dk) .

# Husk at søge om trænerlicens

Dansk Atletik Forbund har netop indført trænerlicens for atletiktrænere i Danmark. Formålet er at sikre en høj kvalitet på de trænere, der arbejder med aktive inden for dansk atletik. Trænerlicenssystemet vil endvidere tydeliggøre udviklingsveje inden for trænergerningen og samtidig give DAF et system til indplacering af andre træneruddannelser i vores nye uddannelsessystem. Trænerlicensen er ikke obligatorisk, men DAF anbefaler alle trænere at erhverve sig licensen. Læs mere om DAFs trænerlicens [her](http://www.dansk-atletik.dk/~/media/DAF/Arkiv/TRÆNERLICENS.ashx). Deadline for ansøgning om trænerlicens er 1. oktober via denne [formular](http://www.dansk-atletik.dk/~/media/DAF/Arkiv/Trænerlicens%20-%20Ansøgning.ashx).

# Har du tilmeldt dig Atletikkens Årsfest?

**Quiz, fest og spændende oplæg om dansk atletik nu og i fremtiden**

Kom og mød venner, bekendte og andre fra atletik-, motions og gangmiljøet i hele Danmark i en af de byer, der er meget tæt på at kunne kalde sig for Danmarks midterste by. Vi mødes i Strib ved Middelfart til Atletikkens Årsfest 25. – 26. oktober.

DIFs formand, Niels Nygaard, afslutter lørdagens officielle program, inden festmiddag og årets atletikquiz. Søndag begynder med fælles morgenløb, og efter morgenmaden er der ordinært DAF-årsmøde. Bestyrelsen opfordrer alle DAF-klubber til at møde op og deltage i Atletikkens Årsfest. Se invitation [HER](http://www.dansk-atletik.dk/~/media/DAF/Arkiv/PDF/arrangementer/aarsmoeder/2014/Atletikkens%20Arsfest%20program%202014.ashx). Vi glæder os til at se dig!

# Motionstrænerkursus

Igen i efteråret tilbyder DAF sine populære motionstrænerkurser. Vi afholder kurset to steder, henholdsvis på Aalborg Sportshøjskole 24. - 26. oktober og i Brøndby 14. - 16. november. Læs mere om DAFs motionstrænerkurser [her](http://www.motiondanmark.dk/for-foreninger/loebetraener-uddannelser/2014/motionstraenerkurser-efteraar-2014.aspx) og læs kursusinvitationen [her](http://www.motiondanmark.dk/media/74966/2014-06-DAF-Motionstraenerkursus-efteraar-2014.pdf). Tilmelding på www.atletikogmotion.dk.

# [s](applewebdata://F56E5C10-E07F-4FEE-9464-CE2C659793BB/skoleol.tv2.dk)Skole OL infomøde 30. september i Odense

**Kom til Skole OL-møde og hør bl.a. hvordan Skole OL kan skaffe flere medlemmer til klubben**

Tirsdag 30. september præsenterer vi Skole OL-konceptet for 2015 på et Skole OL-infomøde i Odense. Vi fortæller bl.a. hvordan Skole OL kan være med til at skaffe flere medlemmer til klubben. Mange skoler er lige nu på udkig efter lokale idrætstiltag, som kan indgå i den nye folkeskolereform, og det er oplagt at tilbyde skolerne Skole OL i den forbindelse.

Ud over at afvikle et lokalstævne fra oktober 2014 til maj 2015, har I som klub mulighed for at udbrede kendskabet til atletik på jeres lokale folkeskoler. Skolerne vil også selv kunne afvikle Skole OL samt træne atletik løbende frem til maj 2015. Dansk Atletik Forbund kan hjælpe med at formidle kontakt til skoler og kommuner, hvis I som klub er interesseret i dette. Læs mere i vedhæftede [invitation](http://www.dansk-atletik.dk/~/media/DAF/Skole%20OL%202014/Skole%20OL%20invitation%20til%20alle%20DAF%20klubber.ashx).

Kom og hør mere om Skole OL 2015 tirsdag 30. september kl. 17-20. Mødet afholdes hos Odense Atletik, Stadionvej 43, 5200 Odense V. Tilmelding til mødet skal ske senest 5. september til Lene Kryger Pedersen: [lene@dansk-atletik.dk](mailto:lene@dansk-atletik.dk).

# Nyt MotionDANMARK.dk

**Nyt og lækkert løbesite for alle løbere i Danmark**

Dansk Atletik Forbund og MotionDANMARK er super stolte over at præsentere et nyt site for alle løbere i Danmark. [MotionDANMARK.dk](http://www.motiondanmark.dk/) er netop blevet relanceret med nyt indhold og nyt design.

Målgruppen er alle løbere i Danmark, foreninger der tilbyder løb, arrangører af motionsløb samt dem der går og gangforeninger. Læs mere [her](http://www.dansk-atletik.dk/Nyheder/2014/08/290814_Nyt%20MotionDANMARK-site.aspx).

**Paralympic day i Odense**

**Bevæge- eller synshandicappede børn og unge prøver paralympiske idrætter i Odense**

En række af de mest talentfulde danske sportsudøvere med et handicap er klar til at dele ud af deres viden og erfaringer, når Dansk Handicap Idræts-Forbund og Sahva afholder tredje udgave af Paralympic Day for børn og unge med bevæge- eller synshandicap. Det sker lørdag den 20. september i Odense.

Dagen er samtidig rekrutteringsdag for børn og unge som har et bevæge eller syns handicap.


Det er her, vi håber på at rekruttere udøvere til vores talenthold, bl.a. inden for atletik.

DAF opfordrer alle atletikklubber til at gøre handicappede børn og unge med i jeres klub eller omgangskreds opmærksomme på arrangementet.

Daniel Wagner Jørgensen fra Vejle, som lige er kommet hjem med tre medaljer fra Para atletik EM, vil være til stede på selve dagen. Læs mere om Paralympic Day [her](http://www.dhif.dk/FrontPage/default.asp?action=showarticle&articleID=4560&id=58).

# Husk kursustilmelding NU

Som nævnt i sidste måned er Dansk Atletik Forbund ovenud stolt over at kunne præsentere et helt nyt trænerkursus- og uddannelsesprogram. De enkelte kursusinvitationer kan læses [her](http://www.dansk-atletik.dk/Kurser.aspx) - print dem og del dem ud til klubbens trænere eller mail invitationerne til relevante i klubben.

Mange af kurserne har til formål at ruste trænere og klubber generelt til i højere grad end nu at motivere de unge til at blive i klubberne – også når de kommer i puberteten, hvor der desværre er tendens til, at de unge begynder at droppe atletikken. Læs mere [her](http://www.dansk-atletik.dk/da/Kurser.aspx).

[TILMELDING TIL FLERE AF KURSERNE SKAL SKE NU.](http://atletikogmotion.dk/EventManager/RegisterCourse/)